今日有啲事要去東區醫院，走時已經好肚餓，F小姐提議去筲箕灣食碗粉麵。原本我想去安利，點知F小姐話有間粉麵食撈粗正過安利，咁一定要試下啦！鋪頭無安利咁大，但都坐無虛席！F小姐order片頭切腩撈粗，咁梗係跟佢啦！賣相已經幾吸引，份量亦唔少。試啖豉油撈粗，好香好滑但又唔會太濃太咸。然後試切腩，不得了，非常入味，不會過淋，保持口感。片頭亦彈牙實在，不會是一堆粉。很讚的撈粗！下次要試試魚蛋再同安利比較一下！